30.12.2022

**Prilog 1**

SMART BALKANS: Civilno društvo za povezan Zapadni Balkan

 **Smernice za aplikante na grantove Creative Box**

Referenca poziva: SB SRB CBG 01/22

**Pozadina:**

Šest država korisnica projekta SMART Balkan formiraju geografsku regiju u kojoj su one politički, društveno, kulturno i istorijski povezane.

Osnaživanje kapaciteta OCD u regiji, kroz poboljšanu saradnju između civilnog društva i vlasti te kroz izgradnju regionalnog partnerstva na svim nivoima da bi se povećao uticaj građana u procesu donošenja odluka, doprineće potrebnoj promeni za kreiranjem inkluzivnih zajednica na Zapadnom Balkanu a što će u konačnici promovisati održivi razvoj njihovih društava (U skladu sa implementacijom 16. cilja održivog razvoja: Promovisanje miroljubivih i inkluzivnijih društava za održivi razvoj, osiguranje pristupa pravdi za sve i izgradnja učinkovitih i odgovornih institucija na svim nivoima.)

SMART Balkan projekat će adresirati nedostatak saradnje i koordinacije između OCD u regiji kreirajući regionalne mreže i partnerstva te će se regionalni aspekti projekta naglašavati kada god je to moguće.

**Ciljevi**

Opšti cilj projekta SMART Balkan je da doprinese jačanju participativnih demokratija i evroatlantskih integracija na Zapadnom Balkanu kroz osnaživanje organizacija civilnog društva i mreža organizacija civilnog društva (OCD) za snažniju i aktivniju ulogu u stvaranju mirnih i inkluzivnih društava za održivi razvoj u Albaniji, Bosni i Hercegovini, Kosovu[[1]](#footnote-1), Crnog Gori, Severnoj Makedoniji i Srbiji.

**Specifični ciljevi projekta SMART Balkan su:**

* Snažnije, održivije i dinamičnije OCD u šest zemalja regije Zapadnog Balkana
* Razvijena snažna regionalna partnerstva između organizacija civilnog društva sa Zapadnog Balkana sa njihovim kolegama u EU
* Povećana efikasnost uticaja građana i građanki na promene kroz OCD koje promovišu sigurnost i stabilnost i upravljanje u regiji Zapadnog Balkana
* Povećana svest javnosti o važnosti aktivnog učešća civilnog društva u značajnim razvojnim inicijativama u regiji Zapadnog Balkana

**Područja**

Projekti podržani kroz ovaj poziv će kreirati različite kreativne proizvode za podelu ključnih poruka projekta, povezanih sa oblastima Sigurnost i stabilnost i Upravljanje, prema građanima. Kreativni proizvodi trebaju biti lako razumljivi ciljnoj populaciji, po mogućnosti (ali nije obavezno) koristeći humor/satiru. Oni će pojačati napore korisnika grantova u drugim shemama grantova i prevazići apatiju i zasićenost građana “projektnim jezikom”.

Dok će vrstu aktivnosti za podršku gore navedenim prioritetnim oblastima predložiti aplikant, sledeća lista navodi neke od predloga oblasti delovanja koje mogu biti obuhvaćene projektima:

Sigurnost i stabilnost:

* Borba protiv radikalizacije
* Dezinformacije kao sigurnosne pretnje
* Borba protiv trgovine oružjem
* Borba protiv trgovine ljudima
* Cyber kriminal kao destabilizator sigurnosti
* Borba protiv organizovanog kriminala
* Prevencija pranja novca
* Borba protiv terorizma
* Uticaj klimatskih promena na sigurnost i stabilnost u regionu
* Energetska sigurnost
* Spremnost na vanredne situacije
* Interkulturalni dijalog
* Socijalna kohezija, pomirenje i mir
* Sigurnost ljudi (fizička zaštita integriteta osoba)
* Rodna ravnopravnost
* *Cyber* sigurnost
* Zaštita podataka
* Nadgledanje sigurnosnih institucija/ praćenje implementacije politike sigurnosti i stabilnosti

Upravljanje

* Promocija digitalne pismenosti
* Sloboda izražavanja
* Učešće civilnog društva u procesu donošenja odluka
* Borba protiv lažnih vesti
* Evroatlanske integracije
* Digitalizacija
* Reforma javne uprave
* Borba protiv *sive* ekonomije
* Borba protiv korupcije, uključujući korupciju na visokom nivou

***Vremenski okvir za implementaciju projekta***

Trajanje podržanih inicijativa će biti od 6 do 12 meseci.

***Finansijski okvir***

U okviru ovog poziva, SMART Balkan će podržati najmanje dva projekta u Srbiji sa iznosom granta od 20.650 to 108.000 NOK (između 1,960 EUR i 10,680 EUR)

FInansijsko učešće aplikanta nije obavezno ali je dozvoljeno.

Prilikom kreiranja budžeta, svi iznosi moraju biti prikazani u EUR i NOK valutama (Prilog 3 – Budžet). Obrazac budžeta sadržava formulu za konverziju iz EUR u NOK valutu, ali u slučaju da se dodaju redovi za nove budžetske linije, molimo kopirajte i zalepite formulu koja množi kolonu 'Ukupno (EUR)' sa 10.2, da bi se izračunao ispravan iznos budžeta u NOK valuti u koloni 'Ukupno (NOK)'). (1 EUR = 10.2 NOK)

***Prihvatljivi i neprihvatljivi troškovi***

Prihvatljivi troškovi za finansiranje su:

* Opšte prihvatljivi troškovi koji su u skladu sa principima dobrog finansijskog upravljanja (principi ekonomičnosti, efikasnosti i efektivnosti)
* Razumni i prihvatljivi prema odobrenom budžetu
* Direktno povezani sa projektnim aktivnostima
* Predstavljeni i podržani validnom dokumentacijom koja jasno pokazuje prirodu troškova
* Nastali tokom projekta, od datuma početka do datuma kraja navedenim u ugovoru

Neprihvatljivi troškovi su:

* Dugovi i troškovi servisiranja duga
* Troškovi nejasne namene (“rezerva”)
* Kupovina zemljišta, zgrada ili vozila
* Troškovi profitabilnih aktivnosti
* Aktivnosti već finansirane kroz druge grantove
* Troškovi nastali pre potpisivanja ugovora ili nakon završetka projekta
* Krediti trećim stranama
* Bilo koji drugi neprihvatljivi trošak definisan u ugovoru o dodeli granta

**Prihvatljive aktivnosti**

Ovo je lista nekih od vrsta aktivnosti koje su prihvatljive za ovu vrstu projekata (moguće su i druge vrste aktivnosti, po predlogu aplikanta):

* Produkcija kreativnih proizvoda (npr. pozorišne predstave, interaktivne umetničke predstave, videa, pesme, događaji i sve ostale forme kreativnog izražavanja koje se ne smatraju primarnim medijskim proizvodima)
* Promocija kreiranog kreativnog sadržaja (isključujući printani promotivni materijal)

**Prihvatljivost aplikanata**

Da li bio prihvatljivi za grant, aplikant mora:

* Biti pravno lice (udruženje ili fondacija[[2]](#footnote-2), isključujući političke, faith-based organizacije i religijske organizacije[[3]](#footnote-3) kao i lokalne branše međunarodnih organizacija **ili** biti neformalna grupa umjetnika/ca **i**
* Biti osnovan u Srbiji (u slučaju pravnih lica) ili biti građani/ke Republike Srbije (za neformalne grupe) **i**
* biti direktno odgovoran za pripremu i upravljanje projektom, da nisu posrednici

Pravna lica i pojedinci/ke koji se nalaze na Konsolidovanom spisku osoba, grupa i subjekata EU koji podliježu finansijskim sankcijama EU (www.sanctionmaps.eu), Kancelarije za kontrolu strane imovine ("OFAC") <https://sanctionssearch.ofac.treas.gov/>, Ministarstva finansija SAD-a i na Spisku sankcija Ujedinjenog Kraljevstva <https://docs.fcdo.gov.uk/docs/UK-Sanctions-List.html> **nisu kvalifikovani** da se prijave na ovaj poziv.

**PROCES PRIJAVE**

**Broj aplikacija i grantova po aplikantu**

Aplikant **ne može** poslati više od **jedne** aplikacije u okviru ovog Poziva. Individualni umetnici i umetnice mogu biti deo više od jedne neformalne grupe koje apliciraju na ovaj grant.

**LISTA TRAŽENIH DOKUMENATA ZA PRIJAVU**

Obrazac prijave (Prilog 2)

Budžet (Prilog 3)

**DOSTAVLJANJE PRIJAVE**

Prijave trebaju biti dostavljene online putem Grants Management Platforme(GMP) [**https://gmp.smartbalkansproject.org**](https://gmp.smartbalkansproject.org/) **za organizacije civilnog društva** ili putem e-maila grants2@smartbalkansproject.org **isključivo za neformalne grupe.** U slučaju da neformalna grupa aplicira, putem e-maila će u roku od tri radna dana dobiti potvrdu dostavljene aplikacije. Ako nakon tri radna dana grupa ne dobije potvrdu, molimo prosledite e-mail opet. U predmetu maila navedite **SB SRB CBG 01/22 i naziv neformalne grupe**.

Napomena: Aplikanti - organizacije civilnog društva trebaju biti registrovani na Grants Management Platformi **pre** dostavljanja dokumenata aplikacije.

Online info sesija je planirana za 20.01.2023. u 14:00. Link za prijavu na info sesiju: https://us02web.zoom.us/j/82612675534

Pitanja vezana za ovaj poziv mogu biti poslana na e-mail (grants2@smartbalkansproject.org) pre roka navedenog u vremenskom okviru.

Odgovori na sva pitanja će biti objavljeni na GMP, ne kasnije od 10 dana pre roka za dostavljanje projektnih predloga.

**Vremenski okvir javnog poziva**

|  |  |
| --- | --- |
| **Kalendar poziva za dostavljanje prijava** | **ROK** |
| Objavljen poziv za dostavljanje prijava  | 30.12.2022. |
| Info sesija | 20.01.2023. |
| Pitanja vezana za Poziv za dostavljanje ponuda | 25.01.2023. |
| Odgovori na pitanja vezana za Poziv za dostavljanje ponuda objavljeni na GMP  | 03.02.2023. |
| Dostavljanje aplikacije | **15.02.2023.** |
| Objavljivanje rezultata izabranih aplikacija\* | 04.04. 2023. |
| Potpisivanje ugovora o dodeli granta\* | 19.04. 2023. |

*\*Okvirni plan*

**KRITERIJ ZA EVALUACIJU PROJEKTNIH PRIJAVA**

Kao deo administrativne evaluacije, CRPM zadržava pravo da verifikuje informacije i dokumente dostavljene od strane aplikanta, sa autoriziranim institucijama ili državnim institucijama.

Projektna aplikacija će biti evaluirana bazirano na relevantnosti, dizajnu projekta, kapacitetu i budžetu.

|  |  |
| --- | --- |
| Aplikacije će dobiti ukupni zbir od 80 poena koristeći kriterije navedene u evaluacijskoj tabeli ispodTabela evaluacije je podeljena u kriterije. Svaki kriterij će dobiti ocenu od 1 do 5 i to: 1 = vrlo loše; 2 = loše; 3 = dovoljno; 4 = dobro; 5 = vrlo dobro. |  |
| **1. Relevantnost predloga** | zbir | **15** |
| 1.1 Koliko je relevantan predlog ciljevima i priortetima poziva za podnošenje prijava? Koliko je predlog relevantan specifičnim temama/sektorima/područjima ili bilo kojim drugim specifičnim zahtevima i smernicama navedenim u smernicama za aplikante? Da li su očekivani rezultati projekta u skladu sa očekivanim rezultatima definisanim u smernicama za aplikante? | 5 |  |
| 1.2 Koliko je relevantan predlog posebnim potrebama i ograničenjima ciljanog regiona i/ili relevantnih sektora (uključujući dodatnu vrednost i sinergiju sa drugim relevantnim inicijativama u regiji i izbegavanju dupliciranja? Konsultacije su održane? | 5 |  |
| 1.3 Da li predlog sadržava posebne elemente dodatne vrijednosti (npr. Inovacija, najbolje prakse, konstruktivno partnerstvo sa vlastima, relevantnim telima; promocija rodne jednakosti i jednakih prilika, potrebe marginalizovane populacije, zaštita okoliša)?  | 5 |  |
| **2. Dizajn predloga** | zbir | **30** |
| 2.1 Koliko je koherentan celokupni dizajn projekta? Da li predlog navodi očekivane rezultate koji će biti ostvareni kroz projekat? Da li logika intervencije objašnjava ubedljivo kako će očekivani rezultati biti ostvareni? | 5x2\*\* |  |
| 2.2 Da li dizajn odražava analizu uključenih problema i kapacitete relevantnih zainteresovanih strana?  | 5 |
| 2.3 Da li dizajn razmatra i spoljne faktore (rizike i pretpostavke) i uključuje planove za prilagođavanje takvim rizicima koji se ostvare, ili ako pretpostavke nisu ispunjene?  | 5 |  |
| 2.4 Da li su aktivnosti izvodljive i dosledne u odnosu na očekivane rezultate (uključujući vremenski okvir)? Da li su jasno predstavljene? | 5 |  |
| 2.5 Da li je osiguran snažan domet (outreach) proizvedenog kreativnog proizvoda? | 5 |  |
| **3.Kapacitet aplikanta** | zbir | **15** |
| 3.1 Aplikant ima relevantno iskustvo i iskustvo u implementaciji projekata  | 5 |  |
| 3.2 Ključno osoblje ima neophodne kompetencije i iskustvo | 5 |  |
| * 1. Aplikant je transparentan u svom radu (nije primenjivo na neformalne grupe)
 | 5 |  |
| **4.Budžet** | zbir | **20** |
| 4.1 Budžet je jasno prezentovan, u potpunosti odražava projektne aktivnosti  | 5 |  |
| 4.2 Troškovi su realistični i neophodni za postizanje očekivanih rezultata i ciljeva | 5x2\*\* |  |
| 4.3. Ukupna isplativost | 5 |  |
| **UKUPNI ZBIR** | **80** |

Aplikacije sa pod-zbirom za Relevantnost manjim od 12 bodova neće biti razmatrana za selekciju.

U slučaju da neformalna grupa bude izabrana kao dobitnica CB granta, predstavnik/ca grupe je dužan/na prije potpisivanja ugovora  dostaviti Izjavu o partnerstvu, potpisanu od strane svih članova/ica grupe.

1. Ova oznaka ne dovodi u pitanje stajališta o statusu i u skladu je s Rezolucijom Saveta bezbednosti UN-a 1244/1999 i mišljenjem Međunarodnog suda pravde o proglašenju nezavisnosti Kosova [↑](#footnote-ref-1)
2. Organizacije civilnog društva, asocijacije i fondacije registrovane u Republici Srbiji u skladu sa sledećim zakonima:

	1. Zakon o udruženjima Republike Srbije [↑](#footnote-ref-2)
3. Organizacije koje su osnovale religijske i verske organizacije [↑](#footnote-ref-3)